Η διαμονή στο χώρο της Εύας ήταν υπέροχη. Την Εύα δε τη γνωρίσαμε προσωπικά, καθώς απουσίαζε, αλλά τόσο εκείνη τηλεφωνικά όσο και η οικονόμος κυρία Βερόνικα ήταν πάρα πολύ φιλικές και εξυπηρετικές και ότι τυχόν προβλήματα δημιουργήθηκαν λύθηκαν αμέσως. Ο χώρος είναι πάρα πολύ όμορφος, ακριβώς όπως φαίνεται και στις φωτογραφίες και πλήρως εξοπλισμένος για μαγείρεμα και κατανάλωση φαγητού. Το σπιτάκι είναι απομονωμένο από τα δύο μεγαλύτερα σπίτια που βρίσκονται στο οικόπεδο, προσφέροντας ιδιωτικότητα μέσα στο σπίτι αλλά και έξω στον κήπο. Είναι κοντά σε παραλίες αλλά και λιγότερο από 10 λεπτά από την χώρα της Τήνου, ενώ κοντά υπάρχει φούρνος, mini market και ταβέρνες (υπάρχει μια με ωραία μαγειρευτά σε κοντινή απόσταση που πας περπατώντας). Η μόνη παραφωνία στην όλη υπέροχη κατά τα άλλα διαμονή είναι το κρεβάτι-καναπές, το οποίο δεν είναι όσο άνετο θα ήθελα για απολαυστικό ύπνο.